HECT-domen
U molekulskoj biologiji, HECT-domen je proteinski domen koji se nalazi u ubikvitin-proteinskim ligazama. Naziv HECT dolazi od Homolog za E6-AP Carboxyl Terminus (C-terminal). Proteini koji sadrže ovaj domen na C-terminalu uključuju ubikvitin-protein ligazu, koja reguliše ubikvitinaciju CDC25. Ubikvitin-proteinska ligaza prihvata ubikvitin od E2 ubikvitin-konjugirajućeg enzima u obliku tioestera, a zatim direktno prenosi ubikvitin na ciljane supstrate. Za formiranje ubikvitin-tiolestera potreban je cisteinski ostatak. Protein 12, u interakciji sa ljudskim receptorom šhornona štitne žlijezde (TRIP12), koji također sadrži ovaj domen, komponenta je ATP-ovisne multipodjedinice proteina koji reaguje sa ligand vezujućim domenom receptora tiroidnog hormona. To bi mogla biti E3 ubikvitin-proteinska ligaza. Ljudska E6AP ubikvitin-proteinska ligaza međudjeluje sa E6 proteinom ljudskog papiloma virusa tipa 16 i ljudskim papiloma virusom tipa 18. E6/E6 -AP kompleks veže se i cilja na p53 tumor-supresorski protein za proteolizu posredovanu ubikvitinom.